CELEX: 62017CN0430
Language: da
Date: 2017-07-17 00:00:00
Title: Sag C-430/17: Anmodning om præjudiciel afgørelse indgivet af Bundesgerichtshof (Tyskland) den 17. juli 2017 — Walbusch Walter Busch GmbH & Co. KG mod Zentrale zur Bekämpfung unlauteren Wettbewerbs Frankfurt am Main eV

16.10.2017   
            
            
               DA
            
            
               Den Europæiske Unions Tidende
            
            
               C 347/9
            
         Anmodning om præjudiciel afgørelse indgivet af Bundesgerichtshof (Tyskland) den 17. juli 2017 — Walbusch Walter Busch GmbH & Co. KG mod Zentrale zur Bekämpfung unlauteren Wettbewerbs Frankfurt am Main eV
   (Sag C-430/17)
   (2017/C 347/09)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Revisionsappellant: Walbusch Walter Busch GmbH & Co. KG
   
      Revisionsindstævnt: Zentrale zur Bekämpfung unlauteren Wettbewerbs Frankfurt am Main eV
   
      Præjudicielle spørgsmål
   
   
               1)
            
            
               Er det i forbindelse med anvendelsen af artikel 8, stk. 4, i direktiv 2011/83/EU (1) afgørende for spørgsmålet om, hvorvidt der i forbindelse med en fjernkommunikationsteknik (i den foreliggende sag et reklameprospekt med bestillingspostkort) kun er begrænset plads eller tid til at formidle oplysningerne,
               
                           a)
                        
                        
                           om fjernkommunikationsteknikken (abstrakt) efter sin art kun giver begrænset plads eller tid,
                           eller
                        
                     
                           b)
                        
                        
                           om den (konkret) i den udformning, som den erhvervsdrivende har valgt, kun giver begrænset plads eller tid?
                        
                     
         
               2)
            
            
               Er det foreneligt med artikel 8, stk. 4, og artikel 6, stk. 1, litra h), i direktiv 2011/83/EU, at oplysningen om fortrydelsesretten i tilfælde af begrænset præsentationsmulighed som omhandlet i artikel 8, stk. 4, i direktiv 2011/83/EU begrænses til oplysningen om, at der findes en fortrydelsesret?
            
         
               3)
            
            
               Er det i henhold til artikel 8, stk. 4, og artikel 6, stk. 1, litra h), i direktiv 2011/83/EU forud for en aftaleindgåelse ved fjernsalg også i tilfælde af begrænset præsentationsmulighed altid obligatorisk at vedlægge fjernkommunikationsmidlet standardfortrydelsesformularen i henhold til del B i bilag I til direktiv 2011/83/EU?
            
         
      (1)  Europa-Parlamentets og Rådets direktiv 2011/83/EU af 25.10.2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF (EUT L 304, s. 64).